
Društvo upokojencev Prečna vas vabi na strokovno ekskurzijo:                                                                     IZLETNIŠKA  KMETIJA ŠENVETER
V SLOVENSKIH GORICAH


Prihod in zajtrk.
Na Izletniško kmetijo Šenveter,  Sveta Ana, Slovenske Gorice se pripeljemo zjutraj kjer vam  bodo gostitelji pripravili obilni zajtrk z domačimi sestavinami. 

Methansova hiša 
Sprejem v Methansovi hiši, ki je v zasebni lasti, stara več kot 200 let in je včasih v njej bila vaška gostilna. Obnovljena je tudi klet. Z zgodbami vas popeljejo  skozi bogato etnološko zbirko in zgodovino Marije Snežne ter obmejnih krajev ob reki Muri. V galeriji si boste lahko ogledali umetniško razstavo. 
Po ogledu se preselimo v kletne prostore, kjer vam pripravijo degustacijo odličnih vin. 

Panoramska vožnja in Oče panonskih hrastov. 
Odpravimo se na panoramsko vožnjo proti Cmureku. Peljemo se mimo lokacij na katerih so bivali znani Slovenci. Po poti vidimo tudi Kapralov grad ter grad Cmurek. 
Ob postanku si ogledamo ostanke ogromnega hrasta, ki so ga poimenovali tudi Oče panonskih hrastov.

Vožnja z brodom. 
Vožnja z brodom in ogled mejnega prehoda na reki Muri. Prečkanje reke Mure z brodom. Možnost kratkega postanka na Avstrijski strani.

Marija Snežna. 
Ogled romarske cerkve Marije Snežne ter kratek postanek ob vaškem studencu in lipah kralja Petra in kralja Aleksandra.

Kosilo. 
Vračanje na Izletniško kmetijo Šenveter na bogato domače kmečko kosilo z vsem kar imate najraje ter vrhunsko domačo kapljico. 
Pred odhodom je možen tudi nakup pridelkov in produktov pridelanih na kmetiji.

Strokovna ekskurzija bo v četrtek, 8. oktobra 2026. Odhod iz Prečne ob 7. uri  in naprej po ustaljenem voznem redu.

Cena ekskurzije skupaj z avtobusnim prevozom je 50 €, od tega Društvo upokojencev Prečna prispeva vsakemu posamezniku 10 €.

Prijavite se lahko Danici Rešetič na tel. št. 041 422 606 v soboto in dedeljo, 3.in 4. oktobra 2026 od 18. do 20 ure. Vsi ki se boste prijavili, boste svojemu poverjeniku izročili tudi 40 €. Število oseb je omejeno na 50. Če bo prijav manj, potem ekskurzija odpade, ker se strošek precej poveča. O tem vas bomo pravočasno obvestili. 

Udeležba na strokovni ekskurziji je na lastno odgovornost.

Društvo upokojencev Prečna:
Predsednik: Drago Sikošek l. r.

